Kesälomakausi vaikuttaa Siun soten palvelujen aukioloaikoihin

Pohjois-Karjalan hyvinvointialueen – Siun soten toimipaikoista osa on suljettuina kesällä henkilökunnan vuosilomien takia. Muutokset aukioloajoissa näkyvät eri palvelujen, kuten esimerkiksi äitiys- ja perheneuvoloiden sekä hammashoitoloiden aukioloaikojen yhteydessä Siun soten verkkosivuilla. Lisäksi tiedot on koottu Siun soten verkkosivuille Asiakkaan oppaaseen osoitteeseen https://siunsotedev.meitadev.fi/asiakkaan-opas/nain-voit-asioida/palveluajat/ .

Sosiaali- ja terveyskeskus on avoinna normaalein aukioloajoin Ilomantsissa, Joensuussa (Niinivaaralla, Rantakylässä ja Siilaisilla), Kiteellä, Kontiolahdella, Lieksassa, Liperissä, Nurmeksessa ja Outokummussa. Sosiaali- ja terveysasemia sekä sosiaali- ja terveyspalvelujen palvelupisteitä on suljettuina osan kesästä:

Heinäveden sosiaali- ja terveysasema, suljettu perjantaisin 6.6.–29.8.2025

Polvijärven sosiaali- ja terveysasema 30.6.–3.8.2025

Rääkkylän sosiaali- ja terveysasema 30.6.–13.7.2025

Tohmajärven sosiaali- ja terveysasema 14.7.–27.7.2025

Hammaslahden sosiaali- ja terveyspalvelujen palvelupiste 14.7.–10.8.2025

Kesälahden sosiaali- ja terveyspalvelujen palvelupiste 2.6.–29.6.2025

Kiihtelysvaaran sosiaali- ja terveyspalvelujen palvelupiste 16.6.–13.7.2025

Lehmon sosiaali- ja terveyspalvelujen palvelupiste 2.6.–17.8.2025

Tuupovaara sosiaali- ja terveyspalvelujen palvelupiste 30.6.–27.7.2025

Valtimon sosiaali- ja terveyspalvelujen palvelupiste 23.6.–3.8.2025

Hyvinvointialueen asukkailla on mahdollisuus asioida missä tahansa valitsemassaan Siun soten perusterveydenhuollon toimipaikassa. ISLAB:in näytteenottopisteillä on erilliset aukioloajat: https://www.islab.fi/ajanvaraus/naytteenottopisteet-ja-aukioloajat/

Asukkaat voivat saada hoitoa ja ohjausta terveyteen, hyvinvointiin ja arjen huoliin liittyvissä asioissa kokeneilta ammattilaisilta myös Siun soten digitaalisten palvelujen kautta osoitteessa siunsote.fi/digi. Kokeneiden ammattilaisten apu on saatavilla paikkakunnasta riippumatta. Digitaalisten palvelujen Sairastuminen ja terveyshuoli ‑palvelu sekä Palveluneuvonta ovat avoinna arkipäivinä kello 8–15.30.

Pohjois-Karjalan keskussairaalan yhteispäivystys ja päivystysapu puhelinnumerossa 116117 palvelevat joka päivä ympäri vuorokauden. Päivystysavun chat-palvelu digitaalisissa palveluissa palvelee päivystyksellisten terveysasioiden täydentävänä palvelukanavana päivystysavun puhelinnumeron rinnalla viikonloppuisin ja arkipyhinä kello 9–18.

Päivystykseen kuuluvat sellaiset vammat ja vaivat, joiden tutkimukset ja hoidon aloitus vaativat välitöntä toimenpidettä. Päivystyksessä ei voida hoitaa kiireettömiä perusterveydenhuoltoon kuuluvia asioita, vaan kiireettömissä asioissa tulee kääntyä lähimmän palvelevan perusterveydenhuollon toimipaikan puoleen. Henkeä uhkaavissa tilanteissa, joita ovat esimerkiksi kova rintakipu, hengitysvaikeus, tajuttomuus, halvausoireet, äkillinen kouristelu, tulee aina soittaa hätänumeroon 112.